கேள்வி: சீதா தேவி கோயில் பற்றி விளக்கவும்.
பதில்: சீதா தேவி கோயில் (''Seetha Devi Temple'') என்பது தென்னிந்தியா மாநிலமான, கேரளம், வயனாட்டு மாவட்டம் புல்பள்ளியில் உள்ள ஒரு கோயில் ஆகும். இது கேரளம் கோயில்களில் தனித்துவமான இடத்தைப் பெற்றுள்ள கோயிலாகும். ஏனெனில் இது இராமன் மற்றும் சீதையின் குழந்தைகளான இலவன், குசன் ஆகியவர்களுக்கு நிறுவபட்ட ஒரே கோயில் ஆகும். சீதையின் புராணக்கதையுடனும், அவரது குழந்தைகளான இலவன் மற்றும் குசன் ஆகியோர் இந்த கோயிலுடன் நெருக்கமாக இணைக்கப்பட்டுள்ளது. புல்பள்ளி என்ற பெயர் கூட புல் படுக்கையுடன் (தர்பைப் புல்) தொடர்புடையது என்று நம்பப்படுகிறது, அதில் இலவன் ஒரு குழந்தையாக விளையாடியதாக நம்பப்படுகிறது.